Οικογένεια ντε Μπωσάμπ

Η οικογένεια ντε Μπωσάμπ (de Beaucamp), πλάγιος κλάδος τού Ροβέρτου, είναι ένας μέτριας σημασίας κλάδος Νορμανδών, που εγκαταστάθηκε στην Αγγλία κατά τη διάρκεια τής βασιλείας τού Γουλιέλμου Ρούφου. Έχει συγγένεια με τον κύριο κλάδο των Μπωσάμπ τού Γουόστερσιρ (τούς κυρίους τού Έλμλεϋ, τούς κόμητες τού Γουόρικ), όχι όμως με εκείνους τού Σόμερσετ (τούς κυρίους τού Χατς Μπωσάμπ).

Ο κλάδος κατείχε τη μέτρια βαρονία τού Μπέντφορντ στην Αγγλία, η οποία χρειαζόταν την υπηρεσία 45 ιπποτών. Τα φέουδά τους βρίσκονταν κυρίως στο Μπέντφορντσιρ, με κάποιες εκτάσεις στο Μπάκιγχαμσιρ, το Χέρτφορντσιρ, το Κέιμπριτζσιρ, το Έσσεξ και το Χάντινγκτονσιρ. Η οικογένεια ήταν σημαντική τοπικά στο Μπέντφορντσιρ, αλλά σπάνια σε εθνικό επίπεδο.

 Αξιοσημείωτα μέλη 
Το πρώτο γνωστό μέλος αυτής της οικογένειας είναι ο Ρόμπερτ, που γεννήθηκε γύρω στο 1020. Ήταν ο πατέρας τού Ούγου (γενν. π. στο 1050 και απεβ. μεταξύ 1114 και 1118), ο οποίος πιστεύεται ότι ήταν Νορμανδικής καταγωγής. Ένας Ούγος τού Μπωσάμπ διοικούσε τα στρατεύματα τής Κοιλάδας τού Σιέν το 1066 στη Μάχη τού Χέιστινγκς. Ο Ούγος απέκτησε γη μέσω τού γάμου του με τη Ματίλντα, η οποία φαίνεται να ήταν κόρη και κληρονόμος τού Ραούλ Ταγιεμπός ή Ταιγιμπουά, καστελάνου τού Μπέντφορντ και σερίφη τού Μπέντφορντσιρ. Υπάρχουν λίγες πληροφορίες για την οικογένεια για το πρώτο τρίτο τού 12ου αι. Φαίνεται ότι είχε γιους τον Γουόλτερ Α΄ (ιδρυτή του κύριου κλάδου), τον Σίμωνα Α΄ και τον Ροβέρτο (ιδρυτή τού πλάγιου κλάδου).

Ο γιος του, Σίμων Α΄ (απεβ. 1136/1137), ήταν σενεσάλης τού Στεφάνου τής Αγγλίας το 1136. Η κόρη του παντρεύτηκε τον Ούγο ντε Μπωμόν, ο οποίος έλαβε την τιμή και το κάστρο τού Μπέντφορντ, και αργότερα χρίστηκε κόμης τού Μπέντφορντ. Αυτό προκάλεσε την οργή τής οικογένειας Μπωσάμπ, η οποία ένιωθε ότι είχε στερηθεί την κληρονομιά της.

Μιλές (απεβ. 1142/1153), ο μεγαλύτερος ανιψιός του, υποσχέθηκε στον Στέφανο να τον υποστηρίξει κατά τη διάρκεια τής βασιλείας του, αν τού επέτρεπε να διατηρήσει το Κάστρο τού Μπέντφορντ, το οποίο είχε καταλάβει. Ο Στέφανος το πολιόρκησε, και αυτό αναγκάστηκε να παραδοθεί τα Χριστούγεννα τού 1137. Το κάστρο στη συνέχεια το εμπιστεύτηκε στον Ούγο ντε Μπωμόν, γνωστό ως Πτωχό  . Το 1141 ο Μιλές κατάφερε να ανακαταλάβει το κάστρο, αλλά το έχασε ξανά λίγο αργότερα. Με την άνοδο στο θρόνο τού Ερρίκου Β΄ τής Αγγλίας το 1154, η οικογένεια ανέκτησε το κάστρο και τη βαρονία του.

Ο αδελφός του Πέιν τον διαδέχθηκε.· Νυμφεύτηκε τη Ροαίζ, κόρη τού Όμπρεϋ Β΄ τού Βερ (απεβ. 1141) και χήρα τού Τζέφρυ ντε Μαντεβίλ 1ου κόμη τού Έσσεξ, μία πολύ δραστήρια γυναίκα.

Ο γιος τους Σίμων Β΄ (απεβ. 1206/1207) κληρονόμησε τη βαρονία. Από το 1194 έως το 1197 ήταν σερίφης τού Μπέντφορντσιρ και τού Μπάκιγχαμσιρ.

Ο γιος του, Γουλιέλμος ντε Μπωσάμπ (απεβ.1260) τον διαδέχθηκε. Υπηρέτησε στον βασιλικό στρατό στην Ιρλανδία το 1210, και στο Πουατού το 1214. Εντάχθηκε στην επανάσταση εναντίον τού Ιωάννη τής Αγγλίας το 1215, και αφορίστηκε από τον πάπα. Το 1217 αιχμαλωτίστηκε στη Μάχη τού Λίνκολν, αλλά γρήγορα κατάφερε να ανακτήσει την εύνοια τού βασιλιά. Το 1224 το κάστρο του, το οποίο βρισκόταν στα χέρια τού Φαλκές ντε Μπρεωτέ, καταστράφηκε εν μέρει. Το ανακατέλαβε, αλλά δεν τού επετράπη να το οχυρώσει. Αργότερα, έγινε βαρώνος τού oικονομικού (echiquier), σερίφης τού Μπέντφορντσιρ και τού Μπάκιγχαμσιρ και κληρονομικός ιερέας στη στέψη τού Ερρίκου Γ΄ και τής Ελεονώρας τής Προβηγκίας, στον γάμο τους το 1236. Αυτός νυμφεύτηκε την Γκουνόρα τού Λανβάλεϋ και στη συνέχεια την Ίντα κόρη τού Γουλιέλμου Λονζ-επέ, 3ου κόμη τού Σόλσμπεριυ.

Το 1257 άφησε τη βαρονία του στον 3ο γιο του, Γουλιέλμο (απεβ. 1262). Κράτησε τη βαρονία μόνο για πέντε χρόνια, και απεβίωσε πιθανώς δηλητηριασμένος. Οι εκτάσεις βρίσκονταν υπό κηδεμονία, κατά την ανηλικότητα τού αδελφού του, Ιωάννη. Ο τελευταίος σκοτώθηκε στη Μάχη τού Έβεσαμ (1265), ενώ πολεμούσε για τον Σίμωνα Ε΄ τού Μονφόρ, κατά τη διάρκεια τού Β΄ Πολέμου των Βαρόνων.

Η βαρονία μοιράστηκε μεταξύ των τριών αδελφών του και των κληρονόμων τους. Ο κλάδος τού Ροβέρτου εξέλειπε.

Οικόσημα των Μπωσάμπ


Γενεαλογία της Οικογένειας ντε Μπωσάμπ

 Δείτε επίσης 

 Βιβλιογραφία 
 Κάθριν Φόκνερ, "Η οικογένεια Μπωσάμπ (π. 1080 – π. 1265)» στο Λεξικό Εθνικής Βιογραφίας τής Οξφόρδης, Oxford University Press, 2004. Έκδοση Νοεμβρίου 2008.

 Σχετικά άρθρα 
 Αγγλο-Νορμανδική βαρονία

 Εξωτερικοί σύνδεσμοι 
 Famille Beauchamp sur Medieval Lands.

 Σημειώσεις και αναφορές 

Κατηγορία:Νορμανδικές ευγενείς οικογένειες
Κατηγορία:Αγγλονορμανδικές οικογένειες